วิริยะฯ เดินหน้าขับเคลื่อนยุทธศาสตร์ภาคประชาชน
บริษัท วิริยะประกันภัย&nbsp; ขับเคลื่อนยุทธศาสตร์ภาคประชาชน&nbsp; สนับสนุนโครงการ &#8220;คืนชีวิตลุ่มน้ำ...ฟื้นฟูเศรษฐกิจไทย&#8221;
3 พ.ค. 2554

บริษัท วิริยะประกันภัย  ขับเคลื่อนยุทธศาสตร์ภาคประชาชน  สนับสนุนโครงการ “คืนชีวิตลุ่มน้ำ...ฟื้นฟูเศรษฐกิจไทย”
น.ส.กานดา วัฒนายิ่งสมสุข ผู้จัดการฝ่ายสื่อสารองค์กร บริษัท วิริยะประกันภัย   เปิดเผยว่า ในฐานะที่เป็นส่วนหนึ่งของสังคมไทย และด้วยความเชื่อมั่นในทฤษฎีเศรษฐกิจพอเพียง ซึ่งพระบาทสมเด็จพระเจ้าอยู่หัวได้พระราชทานให้เป็นแนวทางปฏิบัติของคนไทย ว่าจะเป็นแนวทางที่ช่วยฟื้นฟูเศรษฐกิจไทยได้อย่างยั่งยืน นอกจากนั้นพระองค์ยังทรงพระราชทานแนวทางเพื่อการบริหาร จัดการทรัพยากรธรรมชาติทุกด้าน ทั้งด้าน ดิน น้ำ และการดูแลรักษาป่า บริษัทฯ จึงเข้าร่วมโครงการขับเคลื่อนเศรษฐกิจพอเพียงภาคประชาชน พร้อมร่วมสนับสนุนรถอบรมเคลื่อนที่ จำนวน 1 คัน โดยเป็นรถ 6 ล้อ ออกแบบพิเศษให้พร้อมสำหรับการใช้งานอบรมเคลื่อนที่ ด้านข้างรถยกเปิดด้วยระบบไฮโดรลิค เมื่อยกขึ้นจะพร้อมเป็นเวทีให้ความรู้ได้ทันทีจากพื้นเวทีที่ซ่อนอยู่ใต้ตัวรถ ด้านหน้าเวทีประกอบด้วยเครื่องเสียง และจอโทรทัศน์ขนาด 40 นิ้ว ด้านในรถแบ่งเป็นห้องอุปกรณ์ควบคุมและห้องสำนักงานซึ่งประกอบด้วยชุดอุปกรณ์สำนักงานเคลื่อนที่ เครื่องคอมพิวเตอร์ตั้งโต๊ะ 1 เครื่อง คอมพิวเตอร์โน๊ตบุ๊ก 1 เครื่อง พร้อมพรินท์เตอร์ 
นอกจากนั้น ยังมีระบบเครื่องเสียงและอุปกรณ์การอบรมแบบเคลื่อนที่อีก 1 ชุด พร้อมสำหรับการอบรม ณ ลานอเนกประสงค์ของชุมชน ซึ่งสอดคล้องกับระบบไฟฟ้าที่ได้ออกแบบมาให้ใช้ได้ทั้งไฟฟ้ากระแสสลับและกระแสตรงจึงสะดวกต่อการปรับเปลี่ยนให้เข้ากับไฟบ้าน ที่สำคัญรถอบรมเคลื่อนที่ยังพร้อมสำหรับการติดต่อสื่อสารผ่านระบบวิทยุ ด้วยการติดตั้งระบบสื่อสารผ่านวิทยุสื่อสารย่านความถี่ราชการ 1 ชุด พร้อมชุดวิทยุลูกข่าย 5 เครื่อง (วิทยุเครื่องดำ) ระบบวิทยุสื่อสารย่านความถี่ประชาชน 1 ชุด เครื่องวิทยุลูกข่าย 5 เครื่อง (วิทยุเครื่องแดง) ทำให้รถอบรมเคลื่อนที่พร้อมสำหรับการทำงานด้านการให้ข้อมูล หรือแม้กระทั่งนำไปประยุกต์ใช้เพื่อรับมือกับวิกฤตการณ์ภัยธรรมชาติที่เกิดขึ้นมากในปัจจุบัน